**Република Србија**

**Пројекат „Хитан одговор Републике Србије на ковид-19“**

**ПЛАН ОБАВЕЗА НА ПОЉУ ЖИВОТНЕ СРЕДИНЕ И СОЦИЈАЛНИХ ПИТАЊА**

**(ESCP)**

**Нацрт**

**24. април 2020.**

**ПЛАН ОБАВЕЗА НА ПОЉУ ЖИВОТНЕ СРЕДИНЕ И СОЦИЈАЛНИХ ПИТАЊА**

1. Република Србија (у даљем тексту „Зајмопримац“) спроводи Пројекат „Хитан одговор Републике Србије на ковид-19“ (у даљем тексту **„Пројекат“**) уз ангажовање Министарства здравља (МЗ) и одговарајуће Јединице за координацију пројекта (ЈКП). Међународна банка за обнову и развој (у даљем тексту „Банка“) изјављује да је сагласна да обезбеди финансирање за Пројекат.
2. Зајмопримац спроводи одговарајуће мере и радње у циљу реализације Пројекта у складу са стандардима везаним за животну средину и социјална питања (**ESS**). У овом Плану обавеза на пољу животне средине и социјалних питања (**ESCP**) наведене су одговарајуће мере и радње и конкретни документи и планови, као и рокови за њихово спровођење односно усвајање.
3. Зајмопримац одговара за поштовање свих услова из ESCP-а, чак и када конкретне мере и радње спроводи Министарство или Јединица из тачке 1.
4. Зајмопримац прати спровођење одговарајућих мера и радњи из овог ESCP-а и о њему извештава Банку, у складу са ESCP-ом и условима уговора, а Банка прати и оцењује напредак и спровођење одговарајућих мера и радњи током читавог периода реализације Пројекта.
5. Банка и Зајмопримац сагласно констатују да овај ESCP може бити с времена на време измењен током реализације Пројекта у циљу прилагођавања на промене Пројекта или непредвиђене околности, односно ради реаговања на оцене резултата Пројекта у складу са самим ESCP-ом. У тим случајевима, Зајмопримац са Банком усаглашава промене и уноси измене у ESCP тако да овај документ одражава те промене. Сагласност о изменама ESCP-а документује се разменом дописа које заједнички потписују Банка и Зајмопримац. Зајмопримац без одлагања објављује измењени ESCP.
6. У случају да промене Пројекта, непредвиђене околности или резултати спровођења Пројекта за последицу имају промене ризика и утицаја у току спровођења Пројекта, Зајмопримац обезбеђује додатна средства, према потреби, за спровођење мера и радњи за отклањање тих ризика и утицаја.

| **ОДГОВАРАЈУЋЕ МЕРЕ И РАДЊЕ** | **РОК** | **НОСИЛАЦ АКТИВНОСТИ** |
| --- | --- | --- |
| **ПРАЋЕЊЕ И ИЗВЕШТАВАЊЕ** |
| A | **РЕДОВНО ИЗВЕШТАВАЊЕ**: Припрема и достављање Банци редовних извештаја о праћењу резултата Пројекта у погледу питања животне средине, социјалних питања и питања безбедности и здравља на раду, укључујући нарочито спровођење ESCP-а, статус припреме и спровођења докумената везаних за питања животне средине и социјалних питања предвиђених ESCP-ом, активностима ангажмана са актерима и функционисања механизма за решавање притужби. | Тромесечно током периода спровођења Пројекта, почевши од дана почетка спровођења Пројекта | ЈКП МЗ |
| **ESS 1: ОЦЕНА РИЗИКА И УТИЦАЈА НА ЖИВОТНУ СРЕДИНУ И СОЦИЈАЛНА ПИТАЊА И УПРАВЉАЊЕ ЊИМА** |
| 1.1 | **ОРГАНИЗАЦИОНА СТРУКТУРА**: Пројекат спроводи МЗ као кровни координатор. Министарство здравља ће користити своју постојећу структуру и Јединицу за координацију пројекта (ЈКП) формирану ради спровођења „Другог пројекта развоја здравства Србије“ који подржава Светска банка (P129539), која ће преузети одговорност за реализацију Пројекта.Јединица за координацију пројекта током читавог периода спровођења Пројекта обезбеђује квалификоване раднике и ресурсе у циљу пружања подршке управљању ризицима и утицајима из области животне средине и социјалних питања, укључујући и кроз ангажовање једног специјалисте за питања животне средине и једног специјалисте за социјална питања. | ЈКП МЗ ће ангажовати једног специјалисту за питања животне средине и једног специјалисту пре спровођења релевантних активности Пројекта и ти специјалисти ће остати ангажовани током читавог периода спровођења Пројекта. | МЗ |
| 1.2 | **ПЛАНОВИ И ИНСТРУМЕНТИ / УГОВАРАЧИ ЗА УПРАВЉАЊЕ ЖИВОТНОМ СРЕДИНОМ И СОЦИЈАЛНИМ ПИТАЊИМА И ЊИХОВУ ОЦЕНУ**1. Израда, објављивање и усвајање Оквира за управљање животном средином и социјалним питањима (ESMF) и оцена ризика и утицаја предложених активности Пројекта на животну средину и социјална питања у складу са стандардом ESS1 и ESMF-ом, између осталог и да би се обезбедило да појединци и групе који могу бити осетљиви или у неповољном положају због конкретних околности у којима се налазе буду у стању да остваре развојне користи настале реализацијом Пројекта.
2. Израда, објављивање, усвајање и спровођење планова за управљање животном средином и социјалним питањима или других инструмената потребних за спровођење активности Пројекта на основу поступка оцене, у складу са стандардима ESS, ESMF-ом и другим релевантним секторским стандардима добре праксе (GIIP), укључујући Националне и техничке смернице СЗО о коронавирусној болести (ковид-19) и Смернице СЗО о безбедном управљању медицинским отпадом из здравствене заштите у складу са стандардима ESS и на начин који Банка сматра прихватљивим.
3. Уношење релевантних аспеката овог ESCP-а, укључујући, између осталог, планове за управљање животном средином и социјалним питањима и друге инструменте, услова из стандарда ESS2 и других мера везаних за животну средине, социјална питања и питања безбедности и здравља на раду у одредбе везане за животну средину, социјална питања и безбедност и здравље на раду у тендерским документима и уговорима за уговарачима и фирмама које врше надзор. Затим, старање о томе да се уговарачи и фирме које врше надзор придржавају одредби везаних за животну средину, социјална питања и безбедност и здравље на раду у уговорима које су потписали.
 | 1. ESMF ће бити израђен, објављен и усвојен приближно месец дана од дана почетка спровођења Пројекта. До одобрења ESMF-а, Пројекат ће примењивати стандарде СЗО о реаговању на ковид-19 у складу са стандардом ЕSS1. Пре спровођења одговарајуће активности Пројекта спровешће се скрининг.
2. ESMP-ови или инструменти које Банка сматра прихватљивим биће израђени , објављени и усвојени пре почетка спровођења одговарајућих активности Пројекта а након тога ће се спроводити током трајања реализације тих активности.
3. Пре покретања поступка набавке за одговарајуће активности Пројекта и након ње осигураће се да се уговарачи придржавају одредби везаних за животну средину, социјална питања и безбедност и здравље на раду у уговорима које су потписали у току трајања свог ангажовања на одговарајућим активностима Пројекта.
 | ЈКП МЗ |

| **ОДГОВАРАЈУЋЕ МЕРЕ И РАДЊЕ** | **РОК** | **НОСИЛАЦ АКТИВНОСТИ** |
| --- | --- | --- |
| 1.3 | **ИЗУЗЕЦИ:** Следеће врсте активности не испуњавају услове за финансирање у оквиру Пројекта:* активности које могу изазвати дугорочне, трајне и/или неотклоњиве негативне последице по животну средину (нпр. нестанак значајног природног станишта);
* активности које могу изазвати значајне негативне социјалне последице и могу за последицу имати значајне социјалне конфликте;
* активности које могу утицати на земљу на којој живе припадници мањинских заједница или на њихова права;
* активности које могу да подразумевају било какво расељавање (трајно или привремено) или куповину / ограничење намене земљишта или негативан утицај на културно наслеђе; и
* све друге активности чије је изузимање прописано ESMF-ом за Пројекат.
 | Ови изузеци се примењују у оквиру поступка оцене спроведеног у складу са радњом 1.2.а описаном у горњем тексту. | ЈКП МЗ |
| **ESS 2: РАДНИ ОДНОСИ И УСЛОВИ РАДА** |
| 2.1 | **УПРАВЉАЊЕ РАДНИМ ОДНОСИМА:** Пројекат ће се реализовати у складу са одговарајућим условима из стандарда ESS2, на начин који Банка сматра прихватљивим, укључујући нарочито примену одговарајућих мера безбедности и здравља на раду (укључујући мере спремности и реаговања на ванредне ситуације), успостављање механизама за решавање притужби запослених на Пројекту и укључивање услова везаних за радне односе у одредбе везаних за животну средину, социјална питања и безбедност и здравље на раду у тендерску документацију и уговоре са уговарачима и фирмама које врше надзор.Зајмопримац ће израдити и унети у ESMF процедуре за управљање радним односима којима ће се уредити питања радних односа и безбедности и здравља на раду у погледу изложености ковиду-19 и у вези са другим питањима и то пре спровођења одговарајућих активности Пројекта. | План за управљање радним односима (LMP), као део ESMF-а, биће усвојен приближно месец дана од дана почетка спровођења Пројекта. | ЈКП МЗ |
| **ESS 3: ЕФИКАСНО КОРИШЋЕЊЕ СРЕДСТАВА И СПРЕЧАВАЊЕ И КОНТРОЛИСАЊЕ ЗАГАЂЕЊА** |
|  | Узеће се у обзир релевантни аспекти овог стандарда, према потреби, у складу са радњом описаном 1.2. у горњем тексту, укључујући између осталог и мере за управљање медицинским отпадом и другим врстама опасног и општег отпада. |
| **ESS 4: БЕЗБЕДНОСТ И ЗДРАВЉЕ У ЗАЈЕДНИЦИ** |
|  | Узеће се у обзир релевантни аспекти овог стандарда, према потреби, у складу са радњом 1.2. описаном у горњем тексту, укључујући између осталог и мере за минимизирање потенцијалне изложености заједнице заразним болестима; старање о томе да појединци и групе који могу бити осетљиви или у неповољном положају због конкретних околности у којима се налазе буду у стању да остваре развојне користи настале реализацијом Пројекта; управљање ризицима ангажовања радника обезбеђења; управљање ризицима прилива радне снаге; и спречавање и реаговање на сексуално искоришћавање, злостављање и узнемиравање. |
| **ESS 5: КУПОВИНА ЗЕМЉИШТА, ОГРАНИЧЕЊА ЗА КОРИШЋЕЊЕ ЗЕМЉИШТА И ПРИНУДНО ПРЕСЕЉЕЊЕ** |
|  | Није релевантно. |
| **ESS 6: ОЧУВАЊЕ БИОДИВЕРЗИТЕТА И ОДРЖИВО УПРАВЉАЊЕ БИОЛОШКИМ РЕСУРСИМА** |
|  | Није релевантно. |
| **ESS 7: ДОМОРОДАЧКИ НАРОДИ / ТРАДИЦИОНАЛНЕ ЛОКАЛНЕ ЗАЈЕДНИЦЕ ИЗ ПОТСАХАРСКЕ АФРИКЕ КОЈЕ ИСТОРИЈСКИ НЕМАЈУ АДЕКВАТАН ПРИСТУП УСЛУГАМА** |
|  | Није релевантно. |
| **ESS 8: КУЛТУРНО НАСЛЕЂЕ** |
|  | Тренутно се не сматра релевантним. |
| **ESS 9: ФИНАНСИЈСКИ ПОСРЕДНИЦИ** |
|  | Није релевантно. |
| **ESS 10: АНГАЖМАН СА АКТЕРИМА И ОБЈАВЉИВАЊЕ ИНФОРМАЦИЈА** |
| 10.1 | **ПЛАН АНГАЖМАНА СА АКТЕРИМА:** Ажурирање, објављивање, усвајање и спровођење Плана ангажмана са актерима (СЕП) усклађеног са стандардом ESS10 и на начин који Банка сматра прихватљивим. | СЕП ће бити ажуриран и поновно објављен приближно месец дана од дана почетка спровођења Пројекта. СЕП ће затим у континуитету бити ажуриран током реализације Пројекта. | ЈКП МЗ |
| 10.2 | **МЕХАНИЗАМ ЗА РЕШАВАЊЕ ПРИТУЖБИ:** Биће успостављен и стављен на располагање приступачан механизам за решавање притужби, на начин дефинисан СЕП-ом, у циљу пријема и омогућавања решавања бојазни и притужби везаних за Пројекат, у складу са стандардом ESS10 и на начин који Банка сматра прихватљивим. | Механизам за решавање притужби биће успостављен приближно месец дана од дана почетка спровођења Пројекта и остаће у функцији током читавог периода спровођења Пројекта.Током реализације Пројекта. | ЈКП МЗ  |
| **ПОДРШКА ЗА ИЗГРАДЊУ КАПАЦИТЕТА (ОБУКА)** |
| 12. | Теме за обуку лица ангажованих на спровођењу Пројекта ће нарочито обухватати:* теме за обуку у складу са Националним и техничким смерницама СЗО о коронавирусној болести (ковид-19), доступним на адреси [who.int/emergencies/diseases/novel-coronavirus-2019/technical-guidance](https://www.who.int/emergencies/diseases/novel-coronavirus-2019/technical-guidance), укључујући нарочито:
	+ препоруке за спречавање заразе ковидом-19 и њену контролу
	+ смернице за биолошку безбедност у лабораторијама у односу на ковид-19
	+ узимање и транспорт узорака
	+ стандардне мере предострожности за оболеле од ковида-19
	+ информисање о ризицима и ангажман са заједницом
	+ успостављање карантина
* теме за обуку у складу са Смерницама СЗО о безбедном управљању медицинским отпадом из здравствене заштите, доступним на адреси

[apps.who.int/iris/bitstream/handle/10665/85349/9789241548564\_eng.pdf;jsessionid=EE45FF4B510A5297A7DFF6030A3BED25?sequence=1](https://apps.who.int/iris/bitstream/handle/10665/85349/9789241548564_eng.pdf;jsessionid=EE45FF4B510A5297A7DFF6030A3BED25?sequence=1)* домаћи правни оквир којим се уређују санитарна питања
 | Током реализације Пројекта. | ЈКП МЗ у сарадњи са домаћим здравственим институцијама са искуством у одговарајућим областима и/или у координацији са СЗО или уз њено вођство. |